پارتی ھەرێمە دێموکراتیکەکان

پارتی ھەرێمە دێموکراتیکەکان یان دەبەپە (بە کورمانجی: Partiya Herêman a Demokratîk، بە تورکی: Demokratik Bölgeler Partisi) کە لە پێشوودا بە ناوی پارتی ئاشتی و دیموکراسی یان بەدەپەیش دەناسرا٬ پارتێکی سیاسی لە باکووری کوردستان و وڵاتی تورکیا کە ھاوکات لەگەڵ داخستنی پارتی کۆمەڵگای دیموکراتی دامەزرا.
دەبەپە لەسەر ئەگەری داخستنی پارتی کۆمەڵگای دیموکراتی لە ٣ی ئایاری ٢٠٠٨ دامەزرا. لە یەکەمین کۆنگرەی ئاسایی دەبەپە (کە ئەوکاتە ناوی بەدەپە بوو)، کە لە ٧ی ئەیلوولی ٢٠٠٨ لە ئامەد بەڕیوە چوو، شارەداری پێشووی گمگم، دەمیر چەلیک وەکوو سەرۆکی گشتی دەبەپە ھاتە ھەڵبژاردن.

 ھێمای پارتی ھەرێمە دێموکراتیکەکان 
ھێمای ئەم پارتە بریتییە لە دارێکی بەڕوو لە سەر زەمینەیەکی زەرد. بەڕوو لە فەرھەنگی کوردەواریدا نیشانەی خۆراگری و سووربوون و سەربەرزییە.

 بەدەپە لە پەرلەمانی تورکیا 
لە ھەڵبژاردنی پەرلەمانی تورکیا لە ١٢ی حوزەیرانی ٢٠١١ کوردەکانی تورکیا لە چوارچێوەی بەرەی ڕەنج، ئازادی و دیموکراسی (بەدەپە) کە لە ژمارەیەک کاندیدی سەربەخۆ پێکھاتبوون، توانیان بە ڕێژەی ٦%ی دەنگەکانی ھەڵبژاردن، ٣٦ کورسی پەرلەمان مسۆگەر بکەن.(به‌ده‌په‌) ده‌بێته‌ خاوه‌نی‌ (36) كورسی‌ له‌ په‌رله‌مانی‌ توركیا - ماڵپەڕی ھەواسان هه‌ڵبژاردنی‌ په‌رله‌مانی‌ توركیا كۆتایی‌ هات و پارتی‌ دادو گه‌شه‌پێدان سه‌ركه‌وتنی‌ به‌ده‌ستهێنا - ماڵپەڕی سبەی 

ڕێبەرەکان
پێشتر سەڵاحەدین دەمیرتاش و گوڵتان کشاناک بەشێوازی ھاوبەش سەرۆکی ئەم پارتی بوون. لە سێیەمین کۆنگرەی دەبەپە لە ڕێکەوتی ١٢ی تەممووزی ٢٠١٤ ھاوکات بە گۆڕاندنی ناوی پارتیەکە بە «پارتی ھەرێمە دێموکراتیکەکان» یان «دەبەپە»٬ ھاوسەرۆکانی پارتیەکەش گۆڕاندران و ئەمینە ئاینا و کامێران یوکسەک بوون بە ھاوسەرۆکانی تازە.مەدنووچە: بەدەپە نوی خۆ گۆڕاند: پارتی ھەرێمە دێموکراتیکەکان (دەبەپە)،  سەردانەوە لە ٥ی کانوونی یەکەم.

 سەرچاوەکان 

 بەستەرە دەرەکییەکان 
 ماڵپەڕی فەرمی پارتی ئاشتی و دیمۆکراسی 

پۆل:دامەزرانەکانی ٢٠٠٨ لە تورکیا
پۆل:حیزبەکانی تورکیا
پۆل:حیزبەکانی باکووری کوردستان
پۆل:حیزبەکان، دامەزرانی ٢٠٠٨
پۆل:ڕێکخراوە کوردییەکان
پۆل:حیزبە ناسیۆنالیستە کوردەکان
پۆل:پارتە سۆسیال دیمۆکراتەکانی ئاسیا
پۆل:پارتە سۆسیال دیمۆکراتەکانی کوردستان
پۆل:پارتە سۆسیال دیمۆکراتەکانی تورکیا